آسٹریلیا کرکٹ ٹیم کا دورہ بھارت 2022-23ء

آسٹریلوی کرکٹ ٹیم نے ستمبر 2022ء میں 3 ٹی ٹوئینٹی مقابلے کھیلنے کے لیے بھارت کا دورہ کیا۔ آسٹریلوی ٹیم نے فروری-مارچ 2023ء میں بھارت کا ایک اور دورہ کیا جس میں 4 ٹیسٹ مقابلے اور 3 ایک روزہ بین الاقوامی میچز کھیلے گئے۔ اگست 2022 میں بھارتی کرکٹ کنٹرول بورڈ (بی سی سی آئی) نے ٹی ٹوئینٹی مقابلوں کے شیڈول کی تصدیق کی۔ 8 دسمبر کو بی سی سی آئی نے ٹیسٹ اور ایک روزہ بین الاقوامی مقابلوں کے شیڈول کا اعلان کیا۔  ٹیسٹ مقابلے عالمی ٹیسٹ کرکٹ چیمپئن شپ 2021–23ء کا حصہ تھے۔

آسٹریلیا نے پہلا ٹی ٹوئنٹی 4 وکٹوں سے جیت کر سیریز میں 1–0 کی برتری حاصل کر لی۔ دوسرا ٹی ٹوئنٹی گیلے آؤٹ فیلڈ کی وجہ سے فی سائیڈ 8 اوور تک محدود کر دیا گیا جس میں بھارت نے 6 وکٹوں سے جیت سمیٹی۔ بھارت نے تیسرا اور آخری ٹی ٹوئنٹی 6 وکٹوں سے جیت کر سیریز 2–1 سے جیت لی۔

بھارت نے ٹیسٹ سیریز 2–1 سے جیت کر بارڈر-گواسکر ٹرافی کو برقرار رکھا۔ تیسرا ٹیسٹ آسٹریلیا نے جیت کر ورلڈ ٹیسٹ چیمپئن شپ کے فائنل میں اپنی جگہ پکی کر لی۔ دیگر میچوں کے نتائج نے اس بات کی تصدیق کی کہ بھارت نے بھی چوتھے ٹیسٹ کے ڈرا ہونے کے بعد چیمپئن شپ کے فائنل کے لیے کوالیفائی کر لیا۔

بھارت نے پہلا ون ڈے 5 وکٹوں سے جیت کر سیریز میں 1–0 کی برتری حاصل کر لی۔ لیکن آسٹریلیا نے دوسرا ون ڈے 10 وکٹوں سے جیت کر سیریز 1–1 سے برابر کر دی۔ آسٹریلیا نے تیسرا ون ڈے 21 رنز سے جیت کر سیریز 2–1 سے جیت لی۔

دستے 

ٹی ٹوئینٹی سیریز کی شروعات سے قبل مچل مارش، مچل اسٹارک اور مارکس اسٹوئنس چوٹوں کی وجہ سے سیریز سے باہر ہو گئے جن کی جگہ سیئن ایبٹ، ناتھن ایلس اور ڈینئل سیمز آسٹریلوی ٹیم کا حصہ بنے۔ بھارت کے محمد شامی، کورونا وائرس (COVID-19) کی وجہ سے ٹیم سے باہر ہوۓ،جن کی جگہ امیش یادو نے لی۔

10 جنوری 2023 کو مچل اسٹارک انگلی کی چوٹ کی وجہ سے بھارت کے خلاف پہلے ٹیسٹ سے باہر ہو گئے۔ 1 فروری 2023 کو شریاس آئیر کمر کی چوٹ کی وجہ سے آسٹریلیا کے خلاف پہلے ٹیسٹ سے باہر ہو گئے۔ 5 فروری 2023 کو جوش ہیزل ووڈ کو بائیں ٹانگ میں اچیلز نگل کی وجہ سے بھارت کے خلاف پہلے ٹیسٹ سے باہر کردیا گیا۔ 7 فروری 2023 کو کیمرون گرین انگلی میں فریکچر ہونے کی وجہ سے ہندوستان کے خلاف پہلے ٹیسٹ سے باہر ہو گئے۔ دوسرے ٹیسٹ سے پہلے مچل سویپسن کی جگہ میتھیو کوہنیمن کو آسٹریلیا کی ٹیم میں شامل کیا گیا۔ 12 فروری 2023 کو جے دیو انادکت کو دوسرے ٹیسٹ کے بھارتی اسکواڈ سے رانجی ٹرافی فائنل کھیلنے کے لیے ریلیز کیا گیا۔ 20 فروری 2023 کو آسٹریلیا کے جوش ہیزل ووڈ کو ٹیسٹ سیریز سے باہر کردیا گیا۔ مچل سویپسن تیسرے ٹیسٹ سے قبل دوبارہ اسکواڈ میں شامل ہوئے۔  فروری 2023 کو آسٹریلیا کے ڈیوڈ وارنر کہنی کی چوٹ کی وجہ سے آخری دو ٹیسٹ میچوں سے باہر ہو گئے۔ 22 فروری 2023 کو ایشٹن آگر کو شیفیلڈ شیلڈ اور مارش ون -ڈے کپ کے لیے آسٹریلیا کے آخری دو ٹیسٹ میچوں کے اسکواڈ سے ریلیز کر دیا گیا۔ پیٹ کمنز خاندانی ایمرجنسی کی وجہ سے آخری دو ٹیسٹ میچوں کے لیے دستیاب نہیں تھے لہذا سٹیو سمتھ کو بطور کپتان نامزد کیا گیا تھا۔

19 فروری 2023 کو بی سی سی آئی نے تصدیق کی کہ روہت شرما خاندانی وابستگیوں کی وجہ سے پہلے ون ڈے کے لیے دستیاب نہیں ہوں گے۔ ان کی جگہ ہاردیک پانڈیا کو کپتان نامزد کیا گیا۔ 6 مارچ 2023 کو آسٹریلیا کے جھئے رچرڈسن ہیمسٹرنگ انجری کی وجہ سے ون ڈے سیریز سے باہر ہوگئے، ان کے متبادل کے طور پر ناتھن ایلس کو نامزد کیا گیا۔ 14 مارچ 2023 کو پیٹ کمنز نے خاندانی مسائل کی وجہ سے ون ڈے اسکواڈ چھوڑ دیا، ان کی غیر موجودگی میں سٹیو سمتھ کو کپتان نامزد کیا گیا۔ 14 مارچ 2023 کو شریاس آئیر کمر کی چوٹ کے دوبارہ ہونے کی وجہ سے ون ڈے سیریز سے باہر ہو گئے۔

ٹی ٹوئینٹی سیریز

پہلا ٹی ٹوئینٹی

دوسرا ٹی ٹوئینٹی

تیسرا ٹی ٹوئینٹی

ٹیسٹ سیریز

پہلا ٹیسٹ

دوسرا ٹیسٹ

تیسرا ٹیسٹ

چوتھا ٹیسٹ

ایک روزہ بین الاقوامی سیریز

پہلا ایک روزہ

دوسرا ایک روزہ

تیسرا ایک روزہ

نوٹ

حوالہ جات

بیرونی روابط 
 ای ایس کرک انفو پر (ٹی ٹوئینٹی)
 ای ایس کرک انفو پر (ٹیسٹ اور ایک روزہ)